नेपालमा उत्पादित जुटका बोराको ९० प्रतिशत बजार भारत हो । तर, भारतले बोरा आयातमा कडाइ गरेकाले पनि यताका उद्योगलाई अप्ठ्यारो परिरहेको छ । मोरङ व्यापार संघका पूर्व अध्यक्ष तथा बोहरा ग्रुपका प्रबन्ध निर्देशक अविनाश बोहरा भन्छन्, “भारतले आयात कर ४ प्रतिशतले वृद्धि गर्दै, अतिरिक्त आयात शुल्कका रूपमा ‘काउन्टरभेलिङ ड्यूटी’ (सीभीडी) र गुड्स एण्ड सर्भिसेज ट्याक्स’ (जीएसटी) लगाएकाले यहाँबाट जुटका बोरा भारत निर्यात गर्न सकिंदैन ।”
